آمریکا باش قرارگاه باشقانی ژوزف دانفورد، تورکیه ایله آمریکا لیدئرلیگین‌دکی داعش قارشیدی اولوسلارآراسی کوالیسیونون، رقه‌نین قورتاریلماسی، الده توتولماسی و ایداره اولونماسینا دؤنوک اوزون مدت‌لی پلاندا بیرلیکده چالیشاجاغینی بیلدیردی.
مؤوضوعا باغلی آمریکا ساوونما باخانلیغی پنتاگونون اینترنت سایتیندا ده یئر آلان خبرده، رقه قونوسوندا ائش‌گودوم تامین ائتمک اوچون، آمریکا‌لی اوست سویه بیر سوبایین، آنکارادا اؤلکه‌سی‌نین حربی آتاشه‌لیگینده وظیفه یئرینه یئتیره‌جگی ایفاده ائدیلدی.
پنتاگونون آچیقلاماسیندا، "عملیات قونوسوندا متفیقیمیز تورکیه‌یه قارشی تامامیله شفاف اولماق ایسته‌ییریک" دئییلدی.
دانفورد، باش قرارگاه باشقانی ژنرال خولوصی آخار ایله بازار گونو آنکارادا گرچکلشدیردیگی تخمینا 4،5 ساعات‌لیق گؤروشمه‌یه باغلی آمریکالی ژورنالیست‌لری بیلگیلندیرره‌رک، گؤروشمه‌ده سوریه‌نین رقه شهری‌نین داعشدن آلینماسی چابا‌لاری‌نین دگرلندیریلدیگینی آچیقلادی.
ژوزف دانفورد، یئرلی گوج‌لر و رقه یاخینلیغین‌داکی دیگر شخص‌لردن اولوشاجاق "دوغرو گوج‌لرین"، عملیاتا لیدئرلیک ائدجیینی و شهر داعشدن قورتاریلدیغی تقدیرده ده الده توتولماسی و ایداره اولونماسینا قاتقی سوناجاغینی قید ائتدی.
رقه عملیاتیندا آغیرلیق‌لی اولا‌راق عرب گوج‌لرینه احتیاج اولاجاغینا وورغو ائدن دانفورد،
"بونون کیمی گوج‌لر وار. معتدل سوریه‌‌لی مخالیف‌لر وار، تارامادان گئچیریلمیش سوریه‌لی گوج‌لر و اؤزگور سوریه اوردوسو قوه‌لری وار" دئدی.
